 1 Samuel 16  Nikpeazụ, Jehova gwara Samuel, sị: Ruo ole mgbe ka ị ga na-eruru Sọl uju, ebe ọ bụ na mụ onwe m ajụwo ya ka ọ ghara ịbụkwa eze Izrel? Gbajuo mpi gị mmanụ gawa. M ga-edunye gị ka ị gakwuru Jesi onye Betlehem, nihi na esiwo m netiti ụmụ ya ndị ikom họtara onwe m eze.Ma Samuel sịrị: Olee otú m ga-esi gaa? Ozugbo Sọl nụrụ ya, ọ ga-egbu m. Jehova wee sị: Si netiti ìgwè ehi kpụrụ otu nwa ehi, ị ga-asịkwa, Abịara m ịchụrụ Jehova àjà.Kpọọkwa Jesi ka ọ bịa nebe ahụ a ga-achụ àjà; mụ onwe m ga-emekwa ka ị mara ihe ị ga-eme, ị ga-etekwara m onye m ga-egosi gị mmanụ.Samuel wee mee ihe Jehova kwuru. Mgbe ọ bịarutere Betlehem, ndị okenye obodo ahụ malitere ịma jijiji mgbe ha zutere ya, ha wee sị: Nke a ị bịara, udo ọ dịkwa?O wee sị: Udo dị. Abịara m ịchụrụ Jehova àjà. Doonụ onwe unu nsọ, unu ga-esokwa m jee nebe ahụ a ga-achụ àjà. O wee doo Jesi na ụmụ ya ndị ikom nsọ wee kpọọ ha ka ha bịa nebe ahụ a ga-achụ àjà.O wee ruo na mgbe ha batara o wee hụ Elayab, ọ sịrị ozugbo ahụ: Nezie, onye Jehova tere mmanụ guzo nihu ya.Ma Jehova sịrị Samuel: Elela anya nọdịdị ya na ogo ya, nihi na ajụwo m ya. Nihi na ọ bụghị otú mmadụ si ahụ ihe ka Chineke si ahụ, nihi na mmadụ na-ahụ ihe anya na-ahụ; ma Jehova na-ahụ ihe dị nobi.Jesi wee kpọọ Abinadab, meekwa ka ọ gafere nihu Samuel, ma ọ sịrị: Ọ bụghịkwa onye a ka Jehova họọrọ.Jesi mekwara ka Shama gafere, ma ọ sịrị: Ọ bụghịkwa onye a ka Jehova họọrọ.Jesi wee mee ka mmadụ asaa nime ụmụ ya ndị ikom gafere nihu Samuel; ma Samuel sịrị Jesi: Ọ bụghị ndị a ka Jehova họọrọ.Nikpeazụ, Samuel sịrị Jesi: Ọ gwụla ndị a bụ ụmụ gị ndị ikom? O wee sị: Onye fọrọ ugbu a bụ nke ọdụdụ, lee! ọ na-azụ atụrụ. Samuel wee sị Jesi: Zie ozi ka a gaa kpọta ya, nihi na anyị agaghị anọdụ ala rie nri ruo mgbe ọ bịara nebe a.O wee zie ozi, e wee gaa kpọta ya. Ọ na-acha ọbara ọbara, bụrụ nwa okorobịa anya ya mara mma, nke makwara mma ile anya. Jehova wee sị: Bilie, tee ya mmanụ, nihi na ọ bụ onye a!Samuel wee were mpi mmanụ ahụ tee ya mmanụ netiti ụmụnne ya. Mmụọ Jehova wee malite ịkpa ike nahụ Devid malite nụbọchị ahụ gaa nihu. E mesịa, Samuel biliri laa Rema.Mmụọ Jehova wee hapụ Sọl, mmụọ na-adịghị mma nke si nebe Jehova nọ menyewere ya ụjọ.Ndị na-ejere Sọl ozi wee malite ịsị ya: Lee, mmụọ na-adịghị mma nke Chineke na-emenye gị ụjọ.Biko, onyenwe anyị nye ndị na-ejere gị ozi bụ ndị guzo nihu gị iwu ka ha chọọ nwoke bụ ọkà nịkpọ ụbọ akwara. Ọ ga-erukwa na mgbe mmụọ na-adịghị mma nke Chineke dakwasịrị gị, ọ ga-eji aka ya kpọọ ụbọ, ahụ ga-adịkwa gị mma.Sọl wee gwa ndị na-ejere ya ozi, sị: Biko, chọtaranụ m nwoke na-akpọ ụbọ nke ọma, kpọtakwaranụ m ya.Otu nime ndị na-ejere ya ozi wee zaa, sị: Lee! Ahụwo m otú nwa Jesi onye Betlehem si bụrụ ọkà nịkpọ ụbọ, ọ bụ nwoke dị ike nke bụ dimkpa, bụrụkwa dike nagha, ọ bụ ọkà okwu maara ihe na nwoke mara mma, Jehova nọnyekwaara ya.Sọl wee zigara Jesi ndị ozi, sị: Biko, zitere m Devid nwa gị, onye na-elekọta ìgwè ewu na atụrụ.Jesi wee kpụrụ otu ịnyịnya ibu, were achịcha na otu karama akpụkpọ mmanya, kpụrụkwa nwa ewu wee zigara ha Sọl site naka nwa ya Devid.Otú a ka Devid si bịa nụlọ Sọl wee na-ejere ya ozi; o wee hụ ya nanya nke ukwuu, o wee ghọọ onye na-eburu ya ihe agha.Nihi ya, Sọl zigaara Jesi ozi, sị: Biko, ka Devid nọrọ na-ejere m ozi, nihi na ihe ya masịrị m.O wee ruo na mgbe mmụọ Chineke dakwasịrị Sọl, Devid na-ewere ụbọ akwara, jiri aka ya kpọọ ya; ahụ na-adajụ Sọl, ahụ na-adịkwa ya mma, mmụọ ahụ na-adịghị mma na-esikwa nahụ ya pụọ. 